Foto: RIA Rossiyalik og‘ir atletikachilar Olimpiada-2016dan chetlashtirilgach, Rossiya terma jamoasining umumiy soni 266 nafar sportchiga kamaydi, deb ma’lum qilgan Rossiya sport vaziri Vitaliy Mutko. Bundan avval Rio Olimpiyasiga yo‘l olgan rossiyalik sportchilarning soni 272 nafardan iborat edi. Biroq, Xalqaro og‘ir atletika federatsiyasi Rossiya og‘ir atletika federatsiyasini diskvalifikatsiya qilishga qaror qildi. Shunga ko‘ra, Rossiyaning ushbu sport turi bilan shug‘ullanuvchi sportchilari vatani sharafini himoya qila olmaydi.